BREÑAS GONZÁLEZ DE ZÁRATE (EH Bildu, 2015-04-17):
Eskerrik asko. Eguerdi on guztioi.
Donostiako Bellas Artes Jauregia ondare balio handiko eraikina da, babestua, zainduta eta birgaitua izan behar dena eta horixe eskatu dute 11.000 bat herritarren sinadurek, 151 kultur adituk, Arartekoak eta hainbat erakunde zientifikok, esaterako, EHU, Eusko Ikaskuntza, Euskal Geografia Institutua; Industria, Ondare eta Obra Publikoaren Euskal Elkartea, Aranzadi, Hispania Nostra Elkartea eta UNESCOren baitako ICOMOSek ere.
(..) etorri zen Jaurlaritzak iazko irailean abiatutako espedientea baina erdizka. Izan ere, Bellas Artes Bien Cultural Inventariado gisa kalifikatzen zuelako.
Batetik neurri positiboa zen eraikina eraistea saihesten zuen aldetik, baina gure ustez ez nahikoa, jauregia bere osotasunean ez zuelako babesten. Hainbat adituk eta Jaurlaritzako nahiz Gipuzkoako Foru Aldundiko Arkitektura eta Ondare Arloko zerbitzu teknikoek adierazi eta eskatu bezala.
Euskal Kultura Ondarearen Legeak bi maila zehazten ditu. Batetik Bien Cultural Calificado, ondare balio berezia edo ez ohikoa aitortzen duena. Eta bigarrenik Jaurlaritzak oraingoan hautatutako Bien Cultural Inventariado, eraikinaren balio berezia aitortzen ez duena. Izan ere Jaurlaritzak eman dezakeen babes maila ahulena da.
Eta erabaki horrek Jaurlaritzaren Arkitektura eta Ondare Arloko teknikarien txostenaren kontra egiten du. Eta baita Muñoz sailburu ordeak iazko Maiatzean iragarritakoaren kontra ere. Orduan esan baitzuen BCC, Bien Cultural Calificado delako babes maila emango ziola.
Hortaz, horrekin Jaurlaritzak ez zuen bere hitza bete eta horren aurrean iazko azaroaren 24ko Kultura Batzordean gaia ekarri zen eztabaidatzera eta batzordeak onartu zuen Jaurlaritzak Donostiako Bellas Artes Jauregia monumentu kategoriarekin Kultur Ondasun Kalifikatu izendatzea.
Baina aitzitik, aurtengo martxoaren 4ko Gobernuaren Aginduak Euskal Kultura Ondarearen Zerrenda Orokorrean sartzen du Bellas Artes Jauregia eta ez kalifikatu gisa. Gogoratu dezagun ondare zuzendaritzaren irizpen teknikoa. Gazteleraz jaso nuen bere egunean paragrafoa eta gazteleraz irakurriko dut.
"El edificio Bellas Artes es portador sin ninguna duda de valores culturales suficientes tanto formales, como constructivos, tipológicos, urbanísticos y significativos como para formar parte del patrimonio cultural vasco con la categoría de monumento".
Hori batetik. Eta ICOMOSek ere bere egunean horrela adierazi zuen: "Las administraciones públicas deben garantizar la conservación de un bien cultural de tan alta significación para el patrimonio cultural regional y nacional, no resultando admisible en nuestra opinión no solamente su demolición para construir un inculto falseamiento del propio edificio, si no siquiera cualquier alteración de su estructura, espacio y valores formales internos que menoscabe su unidad arquitectónica y conceptual".
Beraz Jaurlaritzari dagokio zer eta nola negoziatu (...) baina beti ere bai adituek adierazitakoa, bai Parlamentuak onartutakoa errespetatuz. Eta hori BCC babes mailari heltzea da.
Honen aurrean galdera ondorengoa da: Ba al du Jaurlaritzak Legebiltzar honek Donostiako Bellas Artes Jauregiaren babes mailari buruz onartutakoa betetzeko eta Bellas Artes Jauregia monumentu kategoriarekin Kultur Ondasun Kalifikatu izendatzeko asmorik?
Besterik ez, eskerrik asko.